জীবিকার তাগিদে মূলত মানুষ রাজধানীমুখী হয়। প্রতিদিনই এ সংখ্যা বাড়ছে। বর্তমানে রাজধানীতে প্রায় দুই কোটি মানুষের বাস। আর বাইরে থেকে আসা এসব মানুষের একমাত্র আশ্রয়স্থল ভাড়া বাসা। এতে আবাসন সমস্যা যেমন তীব্র হচ্ছে, অন্যদিকে রাজধানীজুড়ে চলছে বাসাভাড়া নিয়ে এক ধরনের নৈরাজ্য। একজন রোজগেরে মানুষের আয়ের সিংহভাগ টাকা চলে যায় বাড়িওয়ালার পকেটে। বাড়িভাড়া নিয়ন্ত্রণে ঢাকা উত্তর ও দক্ষিণ সিটি করপোরেশনের তালিকা থাকা সত্ত্বেও তা কেউ-ই মানছেন না।